Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: Melléklet a 16/2001. (III. 3.) FVM rendelethez
Paragraph Index: 2543

g) a harapós lovakat — kiselejtezésig — kétszárú kötőfékkel kell a jászolkarikához kötni. 4.8.5. Lovagolni csak nyeregben és olyan csizmában szabad, amelynek talpa a sarokig sima. Lóra, felügyelet nélkül csak lovaglásban megfelelő jártassággal rendelkező személynek szabad ülnie. Lovat a nyeregben ülve vezetőszáron a másik ló mellett vezetni nem szabad. 4.8.6. A munkalovaglás során elszabadult ló elfogásáig a lovaspályát szabaddá kell tenni. A lóról ledobott lovast elsősegélyben kell részesíteni, és gondoskodni kell orvosi ellátásáról. 4.8.7. Nyergeléskor a hevedert meghúzni csak a lónak az állásból való kifordítása után szabad. 4.8.8. Kisebzett, elcsigázott vagy beteg lovat nem szabad megnyergelni. 4.8.9. Mén nyergelése és kantározása során ügyelni kell arra, hogy az állat ne érjen a mellette levő ménhez. 4.8.10. Fiatal méncsikó nyergelése, szerszámozása, ki- és befogása csak úgy végezhető biztonsággal, ha e műveleteknél segítő személy is jelen van. 4.8.11. Ha a mén hevederiszonyban szenved, annak hevederét csak megvezetés (járatás) után szabad meghúzni. 4.8.12. A mének járatása kétoldali vezetéssel történjen, 3 m-es távköz tartásával. 4.8.13. A mén kocsiba tanítása fokozott figyelemmel, közfa és szájkosár használata mellett történjen. 4.8.14. Ha a mének összemarakodnak, azok szétválasztása vízzel való leöntéssel végezhető. 4.8.15. A mént próbáltatásra vagy fedezésre, rövid kantárszáron kell felvezetni. 4.8.16. Kancát próbáltatni csak az előírt méreteknek megfelelő próbafal mellett szabad. 4.8.17. Ideges mént próbáltatásra vagy fedezésre két személynek kell vezetnie. 4.9. Szarvasmarha-tenyésztésre vonatkozó rendelkezések 4.9.1. A kötetlen tartású istállóban az állatokat a munkáltatói utasításban foglaltak szerint kell mozgatni. 4.9.2. A tisztításhoz és a fertőtlenítéshez használatos szerek — helyi adottságoknak megfelelő — kezelési szabályait a munkáltatónak kell meghatároznia. 4.9.3. A szarvasmarha etetés és almozás műveletének — a helyi adottságoknak megfelelő — biztonsági követelményeit a munkáltatónak kell meghatároznia. 4.9.4. A tenyészbikát egyéves korától kötelező orrkarikával ellátni. 4.9.5. A tenyészbikát az orrkarikába helyezett vezetőrúddal az állat gondozója vezesse. A vezetést egy fő kötéllel segítse. 4.9.6. A tenyészbikát eloldásakor és megkötésekor, az egyik gondozónak az állattal szemben állva, orrkarikába fűzött vezetőrúddal tartania kell. Az orrkarikát csak akkor szabad elengedni, ha a bikával foglalkozó gondozó a bika állásából távozott. 4.9.7. A tenyészbika állása kellő szilárdságú, legalább 1,5 m magasságú kerítéssel (korláttal) legyen körülvéve. 4.9.8. Az ideges, nehezen kezelhető tenyészbikát ki kell selejtezni. 4.9.9. A tenyészbika a jászolkarikához erős lánccal, két oldalra legyen kikötve. 4.9.10. Legelőn való tartás esetén a tenyészbikának egyedileg kell karámot építeni. A karám 8,0× 8,0 m alapterületű, 2,0 m magas és megfelelő szilárdságú korláttal bekerített legyen. 2001/125. szám 4.9.11. Bokszba vagy karámba a gondozón kívül más személynek bemennie csak a bika orrkarikájának vezetőrúdhoz történő rögzítése után szabad. 4.9.12. Fedeztetés céljából a bikakarámhoz közvetlenül csatlakozó fedeztető karámot kell építeni. 4.9.13. Fedeztetésnél mindig legalább két gondozó legyen jelen. A fedeztető karámon belül rajtuk kívül más személy ne tartózkodjon. 4.9.14. A bikák fantomra való ugratásával és az ondóvétellel kapcsolatos — helyi adottságnak megfelelő — biztonsági előírásokat a munkáltatónak kell meghatároznia. 4.9.15. A szarvasmarha mesterséges megtermékenyítését legalább 2 fő végezze. A művelethez az állatot le kell kötni vagy speciális bokszban (termékenyítő kalodában) kell elhelyezni. 4.9.16. A hízóbikát a jászolkarikához kellő szilárdságú kötéllel — gyorskioldó szerkezettel ellátott jászol esetében lánccal — két oldalra kell kikötni. A jászolkarika rögzítését és a kötél megfelelőségét a gondozó naponta ellenőrizze. 4.9.17. Kötetlen tartású bikahizlalás esetén:

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes